ᱩᱫᱟᱹᱞᱜᱩᱲᱤ ᱦᱚᱱᱚᱛ
ᱩᱫᱟᱹᱞᱜᱩᱲᱤ ᱦᱚᱱᱚᱛ (ᱤᱝᱨᱟ.ᱡᱤ : Udalguri district) ᱫᱚ ᱥᱤᱧᱚᱛ ᱨᱮᱭᱟᱜ ᱦᱤᱸᱥ ᱯᱚᱱᱚᱛ ᱟᱥᱟᱢ ᱨᱮᱭᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱵᱷᱤᱛᱨᱤ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱒᱐᱐᱓ ᱥᱮᱨᱢᱟ ᱨᱮ ᱥᱚᱱᱤᱯᱩᱨ, ᱫᱚᱨᱚᱝ, ᱱᱚᱞᱵᱥᱲᱤ ᱦᱚᱱᱚᱛ ᱨᱮᱱᱟᱜ ᱟᱫᱚᱢ ᱟᱫᱚᱢ ᱦᱤᱥ ᱜᱮᱫ ᱵᱮᱜᱟᱨ ᱠᱟᱛᱮ ᱛᱮᱭᱟᱨ ᱦᱩᱭ ᱞᱮᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱵᱤ.ᱴᱤ.ᱥᱤ. ᱨᱮᱱᱟᱜ ᱯᱚᱱ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱢᱤᱫᱴᱟᱝ ᱠᱟᱱᱟ ᱾ ᱩᱫᱟᱹᱞᱜᱩᱲᱤ ᱱᱟᱝᱜᱽᱨᱟᱦᱟ ᱠᱟᱱᱟ ᱩᱫᱟᱹᱞᱜᱩᱲᱤ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱾
ᱧᱩᱛᱩᱢ ᱚᱢᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱩᱫᱟᱹᱞᱜᱩᱲᱤ ᱧᱩᱛᱩᱢ ᱫᱚ ᱩᱫᱟᱹᱞ ᱧᱩᱛᱩᱢᱟᱱ ᱫᱟᱨᱮ ᱠᱷᱚᱱ ᱚᱢᱚᱱ ᱟᱠᱟᱱᱟ ᱢᱮᱱ ᱛᱮ ᱠᱚ ᱞᱟᱹᱭ ᱟᱹᱜᱩ ᱟᱠᱟᱫᱟ ᱾ "ᱩᱫᱟᱹᱞ" ᱢᱤᱫᱴᱮᱱ ᱫᱟᱨᱮ + ᱜᱩᱲ ᱯᱨᱚᱛᱚᱭ, ᱜᱩᱲᱤ ᱛᱟᱦᱟ ᱨᱮᱦᱮᱫ। ᱚᱱᱟ ᱨᱮᱭᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ- ᱩᱫᱟᱹᱞ ᱫᱟᱨᱮ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱ ᱢᱤᱫᱴᱟᱹᱝ ᱴᱷᱟᱹᱭ ᱾ ᱟᱨ ᱢᱤᱫ ᱴᱮᱱ ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱞᱮᱠᱟ ᱛᱮ, ᱱᱚᱣᱟ ᱴᱷᱟ.ᱭ ᱨᱮ ᱩᱫᱫᱟᱞ ᱧᱩᱛᱩᱢᱟᱱ ᱨᱤᱥᱤ ᱭᱟᱜ ᱟᱥᱨᱚᱢ ᱛᱟᱦᱮ ᱠᱟᱱᱟ ᱢᱮᱱ ᱛᱮ ᱯᱟᱹᱛᱭᱟᱹᱣᱜ ᱢᱮᱱᱟᱜᱼᱟ ᱾ ᱢᱮᱱ ᱠᱷᱟᱱ ᱱᱤᱭᱟ ᱜᱮ ᱵᱟᱹᱲᱛᱤ ᱯᱟᱹᱛᱤᱭᱟᱹᱣᱜ ᱞᱮᱠ ᱠᱟᱱᱟ ᱡᱮ, ᱵᱟᱨᱭᱟ ᱵᱚᱰᱚ ᱟᱹᱲᱟᱹ "ᱳᱨᱫᱟᱞ" ᱟᱨ ᱜᱩᱱᱫᱽᱨᱤ ᱢᱤᱞᱟᱹᱣ ᱠᱟᱛᱮ ᱦᱩᱭ ᱟᱠᱟᱱᱟ ᱩᱨᱫᱟᱞᱟᱜᱩᱱᱫᱽᱨᱤ> ᱩᱨᱫᱟᱞᱜᱩᱱᱫᱤ > ᱩᱫᱟᱹᱞᱜᱩᱲᱤ ᱾ ᱵᱚᱰᱚ ᱟᱹᱲᱟᱹ ᱛᱮ "ᱳᱨᱫᱟᱞ" ᱢᱮᱱᱮᱛ ᱯᱷᱟᱭᱞᱟᱣ ᱥᱮ ᱜᱚᱱᱚᱝᱟᱱ ᱟᱨ "ᱜᱩᱱᱫᱽᱨᱤ" ᱢᱮᱱᱮᱭ ᱜᱩᱲᱤ ᱢᱮᱱᱮᱛ ᱦᱚᱞᱚᱝ ᱾[᱑]
ᱚᱛᱱᱚᱛ ᱩᱱᱩᱨᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱴᱚᱴᱷᱟ ᱛᱟᱞᱟ ᱛᱮ ᱟᱹᱰᱤ ᱟᱭᱢᱟ ᱱᱟᱹᱭ - ᱱᱟᱞᱟ ᱠᱚᱭᱮ ᱨᱮᱭᱟᱜ ᱛᱤᱵᱵᱚᱛ ᱟᱨ ᱦᱤᱢᱟᱞᱚᱭ ᱵᱩᱨᱩ ᱠᱷᱚᱱ ᱟᱹᱛᱩ ᱦᱮᱡ ᱟᱠᱟᱱᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱜᱚᱞᱟᱱᱫᱤ, ᱫᱟᱹᱭᱠᱷᱟᱢ, ᱠᱷᱟᱣᱨᱚᱝ, ᱫᱷᱚᱱᱥᱤᱨᱤ ᱮᱢᱟᱱ। ᱑᱖ ᱥᱟᱭᱟᱱᱟᱜ ᱥᱮᱨᱢᱟ ᱨᱮᱭᱟᱜ ᱛᱟᱞᱟ ᱢᱟᱞᱟ ᱠᱚ ᱨᱮ ᱟᱹᱰᱤ ᱵᱟᱹᱲᱛᱤ ᱫᱟᱜ ᱡᱟᱹᱯᱩᱫ ᱠᱮᱫ ᱛᱮ ᱫᱷᱚᱱᱥᱤᱨᱤ ᱜᱟᱰᱟ ᱩᱫᱟᱹᱞᱜᱩᱲᱤ ᱛᱟᱞᱟ ᱛᱮ ᱢᱚᱡᱽ ᱟᱹᱛᱩᱜ ᱠᱟᱱ ᱛᱟᱦᱮᱱᱟ , ᱚᱠᱟ ᱫᱚ ᱱᱮᱛᱟᱨ ᱟᱹᱛᱩᱜ ᱠᱟᱱ ᱨᱟᱹᱣᱛᱟᱨ ᱱᱟᱹᱭ ᱾ ᱰᱩᱵᱟᱹ ᱫᱟᱜ ᱛᱮ ᱜᱚᱴᱟ ᱜᱚᱰᱟ ᱟᱹᱲᱤ ᱜᱤᱛᱤᱞ ᱟᱹᱛᱩ ᱨᱟᱠᱟᱵ ᱤᱫᱤ ᱠᱮᱫ ᱨᱮᱭᱟᱜ ᱯᱨᱚᱢᱟᱱ ᱧᱟᱢᱚᱜ ᱠᱟᱱᱟ ᱾ ᱵᱟᱰᱟᱭᱚᱜ ᱠᱟᱱᱟ ᱵᱟᱝ ᱢᱟ ᱩᱫᱟᱹᱞᱜᱩᱲᱤ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱵᱷᱩᱭᱨᱚᱵᱽ ᱠᱩᱱᱰ ᱟᱨ ᱵᱷᱩᱴᱟᱱ ᱵᱩᱨᱩ ᱛᱟᱞᱟ ᱛᱮ ᱩᱱ ᱚᱠᱛᱮ ᱠᱷᱚᱱ ᱜᱮ ᱛᱤᱵᱵᱚᱛ, ᱪᱤᱱ ᱟᱨ ᱟᱯᱷᱜᱟᱱᱤᱥᱛᱟᱱ ᱥᱟᱜᱟᱲᱚᱢ ᱞᱟᱹᱜᱤᱫ ᱰᱟᱦᱟᱨ ᱛᱟᱦᱮᱸ ᱠᱟᱱᱟ ᱾[᱒] ᱥᱟᱢ ᱵᱩᱨᱚᱧᱡᱤ ᱒᱙ ᱮᱞ ᱥᱟᱦᱴᱟ ᱨᱮ ᱥᱟᱨ ᱮᱵᱣᱟᱨᱰ ᱜᱮᱭᱴ - ᱩᱫᱟᱹᱞᱜᱩᱲᱤ ᱠᱷᱚᱱ ᱛᱤᱵᱵᱚᱛ ᱦᱟᱹᱵᱤᱡ ᱦᱩᱰᱤᱧ ᱰᱟᱦᱟᱨᱵᱢᱮᱱᱟᱜᱼᱟ ᱢᱮᱱ ᱛᱮ ᱥᱚᱫᱚᱨ ᱟᱠᱟᱫᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐ ᱥᱟᱭ ᱥᱮᱨᱢᱟ ᱢᱩᱪᱟᱹᱫ ᱥᱮᱡ ᱟᱥᱟᱢ ᱯᱚᱱᱚᱛ ᱜᱚᱴᱷᱚᱱ ᱫᱚᱲᱦᱟ ᱠᱟᱛᱮ ᱯᱮᱭᱟ ᱱᱚᱣᱟ ᱦᱚᱱᱚᱛ ᱥᱤᱨᱡᱟᱹᱣ ᱞᱮᱫᱟ ᱠᱚ ᱾ ᱚᱱᱟ ᱯᱮᱭᱟ ᱦᱚᱱᱚᱛ ᱠᱚ ᱨᱮᱱᱟᱜ ᱧᱩᱛᱩᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱪᱤᱨᱟᱝ, ᱵᱟᱠᱥᱟ ᱟᱨ ᱩᱫᱟᱹᱞᱜᱩᱲᱤ ᱾ ᱫᱚᱨᱚᱝ ᱦᱚᱱᱚᱛ ᱨᱮᱭᱟᱜ ᱠᱚᱧᱮ ᱦᱤᱸᱥ ᱵᱚᱰᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱮᱨᱤᱭᱟ ᱰᱤᱥᱴᱨᱤᱠ (ᱵᱤ.ᱴᱤ.ᱮ.ᱰᱤ.) ᱨᱮ ᱥᱮᱞᱮᱫ ᱠᱟᱛᱮ ᱵᱮᱱᱟᱣ ᱟᱹᱨᱩᱭᱮᱱᱟ ᱾ ᱱᱚᱝᱠᱟ ᱦᱚᱱᱚᱛ ᱵᱮᱱᱟᱣ ᱟᱹᱨᱩ ᱛᱟᱭᱚᱢ ᱯᱚᱱᱚᱛ ᱨᱮ ᱦᱚᱱᱚᱛ ᱠᱚ ᱨᱮᱱᱟᱜ ᱞᱮᱠᱷᱟ ᱒᱗ ᱦᱟᱹᱵᱤᱡ ᱵᱟᱹᱲᱭᱤ ᱭᱮᱱᱮ ᱾ ᱤᱱᱟᱹ ᱛᱟᱭᱚᱢ ᱟᱥᱟᱢ ᱥᱚᱨᱠᱟᱨ ᱟᱜ ᱒᱐᱐᱓ ᱥᱮᱨᱢᱟ ᱨᱮᱭᱟᱜ ᱓᱐ ᱚᱠᱴᱚᱵᱚᱨ ᱨᱮ ᱵᱤᱜᱽᱭᱟᱯᱚᱱ ᱮᱞ ᱡᱤ.ᱮ.ᱡᱤ.(ᱵᱤ.) ᱑᱓᱗/᱒᱐᱐᱒/ᱯᱤᱴᱤ/᱑᱑᱗ ᱞᱮᱠᱽ ᱛᱮ "ᱵᱚᱰᱚᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱠᱟᱣᱩᱱᱥᱤᱞ" (Boroland Teritorial Council) ᱦᱩᱰᱤᱧ ᱛᱮ ᱵᱤ.ᱴᱤ.ᱥᱤ. (BTC)- ᱨᱮᱭᱟᱜ ᱛᱟᱵᱮ ᱨᱮ ᱱᱟᱣᱟ ᱦᱚᱱᱚᱛ ᱠᱚ ᱠᱚᱠᱲᱟᱡᱷᱟᱲ ᱥᱮᱞᱮᱫ ᱢᱤᱞᱟᱹᱣ ᱠᱟᱛᱮ ᱵᱤ.ᱴᱤ.ᱮ.ᱰᱤ. ᱨᱮ (BTAD) ᱫᱚᱦᱚ ᱦᱩᱭ ᱞᱮᱱᱟ ᱾
ᱥᱟᱹᱠᱷᱩᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ udalguri.gov.in. "Udalguri district: History". Retrieved 28 ᱰᱤᱥᱮᱢᱵᱚᱨ 2018.
- ↑ ৰাজমোহন নাথ. দি বেক্গ্ৰাউন্দ অফ এচামিজ কালচাৰ্. pp. ১৪.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn asm_Beng